
ПОЕМАНЕ НА ОТГОВОРНОСТ

Центърът за специална образователна подкрепа - гр. Габрово (ЦСОП) поема отговорност да бъде образователна институция от модерен тип, адекватно отговаряща на потребностите на обществото. Центърът провежда политика насочена към образованието, възпитанието и личностното развитие на ученици със специални образователни потребности (СОП). Като динамична система, ЦСОП поема отговорност да се развива и трансформира съобразно съвременните тенденции на приложение на специалната педагогика за целите на приобщаващото образование. 
Настоящата стратегия е за период от четири години. Той съвпада с периода на действие на:

-Закон за предучилищното и училищното образование, в сила от 01.08. 2016г.;

-Наредба за приобщаващото образование в сила от 27.10.2017 г.

-Наредбите за държавните образователни стандарти;

-МОН Проект BG05М20Р001 – 3.003-0001 „Подкрепа за равен достъп и личностно развитие“, по ОП „НОИР“;

- Програма „Еразъм+“ Ключова дейност 1 ; сектор „Училищно образование“

-Стратегия за интелигентен, устойчив и приобщаващ растеж «Европа 2020»;

-Стратегия за образователна интеграция на децата и учениците от етническите малцинства и др.

            АНАЛИЗ НА ВЪНШНАТА И ВЪТРЕШНАТА СРЕДА
	Силни страни:

1. Изградена модерна материална база:

изцяло реновирана външно и вътрешно сграда на ЦСОП и подобрен облик на двора;

подобрен интериор на коридори и фоайета  със столове за отдих;

осигурена защитена среда чрез ограда и;

осигурена достъпна архитектурна среда чрез изградени външен асансьор 
 изградени специални санитарни възли за хора с увреждания и др.;

2. Социално – битово обслужване:

осигурено специализирано хранене,

осигурен  транспорт, безплатен за учениците от ЦСОП, живеещи извън населеното място 

осигурено обгрижване на учениците със СОП от квалифициран персонал (помощник- на учителя);

високо ниво и контрол на хигиенното обслужване.

3. Опазване живота и здравето на учениците.

учениците никога не остават без надзор, чрез строго съблюдаване на график за дежурства на педагозите в ЦСОП ;

осигурен е надежден пропускателен контрол в ЦСОП за външни лица.

ЦСОП разполага целодневно с медицински специалист

4. Учебно – възпитателна и терапевтична работа:

учениците се обучават в групи и паралелки от специалисти – специални педагози, а в VІІ, ІХ и ХI клас – от специалисти – преподаватели по специалността;

изграден е Координиращ екип от специалисти и терапевти за подпомагане на обучението и възпитанието на учениците, който обследва учениците със СОП обучавани в ЦСОП, изготвя съвместно с Екипа за подкрепа на личностното развитие в училището на индивидуалния учебен план за всеки ученик, плана за подкрепа на ученика, индивидуалните учебни програми и оценява индивидуалното развитие на всеки ученик;

води се документация проследяваща индивидуалното обучение и развитие на всеки отделен ученик;

организират се консултативни срещи и заседания на екипите в и извън регламентирания график с оглед вземане на незабавни и адекватни решения;

специализираните кабинети са оборудвани със съвременни пособия и средства за обучение и терапии;

Организират се обучения за повишаване на квалификацията на учители и специалисти 

5. Работа с родителската общност.

реализира се активен обмен на информация и с родителите      чрез родителски срещи, индивидуални консултации по изготвен график; консултативни екипни заседания; ежеседмична 

 връзка с родителите; мероприятия с участие на родителите и учениците с цел: запознаване с организацията и правилата в училище; даване на препоръки за работа в къщи; информиране относно законови и нови нормативни разпоредби и др.
	Слаби страни:

1. Организационни:

 Малък брой ученици с тежки емоционално-поведенчески отклонения, с агресивни и автоагресивни прояви в групите и паралелките;

недостатъчна мобилност в организацията при необходимост от извеждане от групата на ученик изпаднал в емоционална криза, агресия или автоагресия дължаща се на повишена потребност от самостоятелни занимания в тиха обстановка, все още има какво да се желае по отношение на качеството на екипната работа;

 2. Социални:

родителите не винаги се отзовават на покана за съдействие при решаване на проблемите на учениците;

родителите не винаги спазват предписанията на екипа за консултация със специалист;
3 Финансови:

-недостатъчно   дарителски постъпления.

4. Нормативни:

- недостатъчна яснота и наличие на несъответствия (на един към друг ДОС) в разпоредбите на държавните образователни стандарти, тежък и неработещ ДОС за «Приобщаващо образование», липса на навременно издаден Устройствен правилник за дейността на ЦСОП;

недостатъчна координация и между другите нормативните документи в предучилищното и училищното образование, изготвени да подпомагат прилагането на ЗПУО;

недостатъчно ясно разписани процедури и еднозначни правила за прилагането им;

обременяване на образователните институции с още по-голям обем писмена работа по създаването на документация, която само затруднява, но не подпомага образователния и терапевтичния процес.

Възможности:

обучението, възпитанието и грижите към учениците са безплатни за учениците и техните родители и равно достъпни по отношение на етнос, пол, социално положение;

отвореност към прилагане на нови образователни

модели и иновативни практики;

повишаване на квалификацията на учители и специалисти 

5. Работа с родителската общност.

реализира се активен обмен на информация и с родителите      чрез
родителски срещи, индивидуални консултации по изготвен график; консултативни екипни заседания; ежеседмична писмена връзка с родителите; мероприятия с участие на родителите и учениците с цел: запознаване с организацията и правилата в училище; даване на препоръки за работа в къщи; информиране относно законови и нови нормативни разпоредби и др.




В И З И Я
Мисията на Центъра за специална образователна подкрепа -Габрово е да бъде образователна институция с утвърдена идентичност, съобразена с националните стандарти за приобщаващо образование, ориентирана към непрекъснато внедряване и утвърждаване на работещи образователни политики за ученици със СОП и равни възможности при получаване на образователни услуги в условията на ефективна подкрепяща среда. За изпълнение на мисията ЦСОП-Габрово полага усилия за:

   - Поддържане на високо качество и ефективност на образователния процес, в съответствие с изискванията на ЗПУО, Наредба за приобщаващото образование и всички други поднормативни актове.

  -   Осигуряване на всеки ученик с умствена изостаналост и множество увреждания на функционална специална образователна услуга с комплексно корекционно-развиващо и възпитателно въздействие.

  -изграждане на социални умения за общуване и правилно поведение в обществото, възпитание в дух на родолюбие и патриотизъм.

  -   Развиване и поддържане на физическа дееспособност и подготовка за здравословен начин на живот.

       ЦСОП се стреми чрез висококвалифицирани педагози да формира знания и личностни умения у учениците за активно взаимодействие със социалната среда , по–добра социализация и интеграция в обществото, уважение към гражданските права и отговорности , както и противодействие срещу проявите на агресивност и насилие .
                                            М И С И Я

Нашите ученици не са субекти с диагноза, която изолира от външния свят. Те са пълноценни личности, на които ние трябва да помогнем да се адаптират към заобикалящата ги среда и да изразят себе си, своята ценностна система – това което за тях е добро, полезно, важно, красиво, желано, конструктивно. Нашата цел е да развием техните индивидуални способности: да им предадем знания и умения за справяне с ежедневните дейности, да опознават света на буквите, числата, природата, обществото, да общуват, да творят в комфортна среда - да дадем максимална изява на тяхната личност. Ние ще осъществим това, като им осигурим качествено обучение, възпитание и развитие, адекватни на техните потребности и възможности. Ще осигурим равен достъп до образование и развитие независимо от етнос, пол, социална принадлежност. Ще обогатяваме изградената вече модерна материална база и защитена среда. Неразривна част от нашата мисия е да дадем възможност за развитие на индивидуалните способности и на всеки учител, специалист, администратор, служител – на всеки член от нашия колектив, да му дадем необходимата мотивация, защото само пълноценно реализираните кадри могат да окажат пълноценна подкрепа на учениците. Наша мисия е и да направим родителите неразривна част от колектива ни, да функционират заедно с нас, да разбират потребностите и способностите на своите деца. Мисията ни е трудна, но не е невъзможна. За нейното осъществяване е необходимо полагане на огромни усилия тя да стане мисия на цялото общество, защото такава мисия не би могла да се реализира пълноценно без желанието и неговата подкрепа.

ПРИНЦИПИ НА РАЗВИТИЕТО

	Ориентираност към личността
	Ориентираност към пълноценната реализация на личността на всеки ученик в унисон с тази на на всеки отговорен за неговото

обучение и развитие.

	Равен достъп
	Всеки ученик има право да получи качествено обучение, възпитание и развитие съобразени с неговите потребности и възможности и с условията, които обществото предоставя за постигане на тази цел.

	Сътрудничество
	Качествена екипна работа и сътрудничество с други институции.
Сътрудничество и обмен на добри      практики с европейски образователни, социални и обществени институции. Партньорство с приемащи организации по програма Еразъм +.

	Отговорност
	Педагогическият и непедагогическият екип ангажиран в образователната, възпитателната, терапевтичната и обслужващата сфера носи отговорност за постигане на трайни резултати с дългосрочен ефект.

	Гъвкавост
	Максимална възможност за избор на обучаваните и техните родители в съответствие с личностните потребности на всеки ученик в процеса на неговото обучение и развитие.

	Единство

в многообразието
	Целият
процес
на обучение и възпитание
и
развитие
се осъществява в единна културно образователна и достъпна среда.

	Новаторство
	Целият колектив ангажиран с обучението, възпитанието и развитието на учениците е отворен към нови методи, подходи, концепции при осъществяване на своята дейност с цел постигане

на оптимални резултати.

	Автономност
	Образователната институция провежда собствена политика в съответствие с изискванията заложени в ЗПУО и прилагащата го нормативната база.

	Отчетност
	Всички
участници
в образователната,
възпитателната
и терапевтичната работа се отчитат за постигнатите резултати от

своята дейност.

	Ефективност
	Максимална степен на съответствие между целите и очакваните резултати чрез правилен подход и управление на ресурсите с отчитане на миналия опит.

	Законосъобразност
	Всички
цели, приоритети,
мерки
и
конкретни действия съответстват на Конституцията на Република България, на законите и другите нормативни актове и референтни документи.


                         ПРИОРИТЕТНИ НАПРАВЛЕНИЯ

	Приоритетно направление I.
	Утвърждаване на Център за специална образователна подкрепа Габрово като водеща специална образователна институция за обучение, възпитание и терапия на деца и ученици със специални образователни потребности.

	Приоритетно направление II.
	Повишаване
на
качеството
и ефективността на образователната, възпитателната и терапевтичната работа.

	Приоритетно направление III.
	Оптимизиране на целодневната организация на учебно– възпитателния и терапевтичен процес съобразно индивидуалните особености на обучаващите се с възможности за подобряване на приобщаването им като

уязвими групи.

	Приоритетно направление IV.
	Подобряване на условията за повишаване квалификацията на кадрите чрез обогатяване както на тясно професионалните, така и на широкоспектърните компетентности свързани с

тяхната дейност.

	Приоритетно направление V.
	Усъвършенстване на физическата среда чрез осигуряване на още по-комфортни условия за работа и отдих.

	Приоритетно

направление VI.
	Опазване живота и здравето на учениците.

	Приоритетно направление VIІ.
	Тясно сътрудничество и съвместна работа с родителската общност.

	Приоритетно направление VIIІ.
	Сътрудничество и съвместна работа с други ЦСОП, училища

и институции и разработване на съвместни стратегии за координирана дейност.

	Приоритетно

направление ІХ.
	Участие в Национални програми и Проекти. Участие в проекти по програма  Еразъм + .


Приоритетно направление I.

Утвърждаване на Център за специална образователна подкрепа  гр. Габрово, като водеща специална образователна институция за обучевие, възпитание и терапевтиране на деца и ученици със специалн и  образователни потребности.
Ц Е Л И:
1. Развитие и усъвършенстване на действащия нов модел на организация и функциониране на ЦСОП като водеща специална образователна институция за ученици със СОП.

2. Популяризиране на натрупания опит и резултати от прилагането на новия модел на образование и подкрепа на ученици със СОП.

3. Подготвителна работа и квалификация на педагогическите специалисти за ефективно осъществяване на прехода от помощно (специално) училище към Център за специална образователна подкрепа.

4. Разработване на стратегия за прилагане на модела на включващото обучение чрез тясно сътрудничество с общообразователните училища.

ДЕЙСТВИЯ:
1. Оптимизиране на педагогическия и непедагогическия състав с назначаване на необходимия брой специалисти (специални педагози, психолози, логопеди, кинезитерапевти, арт – терапевти, социални педагози, помощен персонал) съобразно индивидуалните особености на учениците, така че максимално да бъдат посрещнати техните потребности.

2. Обучаване и въвеждане на младите и новоназначените специалисти в спецификата на потребностите на учениците и изграждане на умения за правилен и адекватен подход към тях.

3. Оптимизиране на групите и паралелките съобразно индивидуалните особености и потребностите на учениците.

4. Актуализация и обогатяване на оборудването на специализираните кабинети и учебните стаи съобразно изискванията на новите методи и подходи за педагогическо и терапевтично въздействие насочени към личностното развитие на учениците.

5. Популяризиране на опита и постиженията на ЦСОП чрез дни на отворените врати.

6. Споделяне на добри педагогически практики във виртуалното пространство, както и чрез изяви на конференции и други обществени мероприятия.

7. Изготвяне на публикации във водещи педагогически издания.

8. Детайлно запознаване на всеки педагогически специалист с всички законови и нормативни разпоредби, свързани с дейността на Центровете за специална образователна подкрепа на ученици със СОП и приобщаващото образование.

9. Детайлна разяснителна работа относно новата учебна документация.

10. Проучване на родителската нагласа и очакванията от Центъра за специална образователна подкрепа на ученици със СОП.

Приоритетно направление II.

Повишаване на качеството и ефективността на образователната, възпитателната и терапевтичната работа

Ц Е Л И:

1. Нормативно обезпечаване на качеството и ефективността на образователната, възпитателната и терапевтичната работа.

2. Създаване на благоприятна и комфортна образователна среда чрез осигуряване на условия за преодоляване на различията, за повишаване на уменията за комуникация и за образователно и социално включване.

3. Повишаване на качеството и ефективността на усвояване на знанията и уменията по учебните предмети.

4. Разширяване и стимулиране на формите на обучение и възпитание.

5. Повишаване качеството на терапевтичната работа.

6. Повишаване качеството на професионалното обучение.

7. Пълна личностна изява на обучавани и обучаващи.

8. Качествена екипна работа.

ДЕЙСТВИЯ:
1. Запознаване на педагогическите специалисти с държавните нормативни уредби регламентиращи качеството на образованието.

2. Разработване на вътрешен норматив с подробно разработени мерки за повишаване на качеството на образованието.

3. Повишаване   на   нивото   на    социализацията   на
учениците   чрез
усвояване на положителни знания и умения за живот в обществото:

4. -изграждане на умения да откриват другите, да ги разбират и да работят заедно за постигане на общи цели;

5. -изграждане на умения за живот в разбирателство с другите;

6. -изграждане на умения за оцеляване в ситуации на промени.

7. Подпомагане на процеса на интеграция на децата и учениците от етническите малцинства.

8. Информиране на учители и родители за различни методи и начини за преодоляване на затрудненията и изолацията на учениците със СОП.

9. Извършване на диагностична дейност за определяне на потенциалните възможности и образователните потребности на всеки ученик.

10. Разработване на индивидуални учебни програми и отчитане на резултатите от тяхното изпълнение в края на всеки учебен срок и учебната година.

11. Изготвяне на индивидуални тематични планове по учебните предмети на база утвърдените индивидуални учебни програми чрез подбор на материала в тях съобразно възможностите на всеки ученик.

12. Оценка на постигнатите резултати на база текущи оценки и контрол входно ниво и в края на всеки учебен срок.

13. Изготвяне на индивидуални за всеки ученик доклади за постигнатите от него резултати от учебно - възпитателната и терапевтичната работа в края в І срок и учебната година.

Приоритетно направление III.

Оптимизиране   на   целодневната   организация   на   учебно   –   възпитателния   и  терапевтичен процес съобразно индивидуалните особености на обучаващите се с възможности за подобряване на приобщаването им като уязвими групи.

ЦЕЛИ:
1. Нормативно обезпечаване.

2. Целодневната организация на образователния процес да осигурява максимална възможност за качествена индивидуална работа с учениците.

3. Целодневната организация на образователния процес да осигурява пълна изява на личността на учениците.

4. Целодневната организация на образователния процес да щади физическото и психическото здраве на учениците и да отговаря на потребностите на уязвимия контингент ученици.
ДЕЙСТВИЯ:

1. Организиране на образователният процес в училището в съответствие със законовата и нормативните документи по прилагането.

2. Включване на структурата на целодневната организация на учебния ден и на образователно-терапевтичния процес във вътрешните за ЦСОП нормативни актове 

3. Периодичното им актуализиране в съответствие с промените настъпили в нормативната база.

4. Формиране на групи и паралелки на базата на специфичните особености на учениците с цел осигуряване на максимална възможност педагогическите специалисти да провеждат индивидуална работа с тях..

5. Сформиране на сборни групи, които осигуряват допълнителна подкрепа при усвояването на преподадения учебен материал, провеждат възпитателна работа и организират отдиха на учениците.

6. Осигуряване на възможност на учителите в сборните групи за извънкласна дейност да планират работата си съобразно потребностите на учениците е да прилагат творчески подходи за постигане на образователните цели.

7. Изготвяне на графици за терапевтична работа осигуряващи възможност на специалистите - терапевти да работят както индивидуално с всеки ученик, така и в група.

8. Осигуряване на възможност за пълна изява на специфичните заложби и интереси на учениците в учебните занятия и извънкласната дейност.

9. Организиране на извънкласни занятия по проекти и програми за занимателни и образователни игри, изкуство и спорт.

10. Организиране на ателиета по интереси по изобразително изкуство, работа с природни материали, музика и танци, компютърни умения, спорт.

11. Организиране на изяви на учениците в тържества и други училищни и извънучилищни културни мероприятия, участия в конкурси за рисунки и др. 

12. Осигуряване на щадящ здравето на учениците дневен режим чрез регулярно предвидено време за отдих, игри, хранене и кратка обедна или следобедна почивка на нуждаещите се ученици.
13. Осигуряване на непрекъснат надзор над учениците чрез изготвяне на графици за дежурства на учители и други специалисти ..

14. Изготвяне на облекчени графици  на обучение за ученици в тежко физическо състояние или такива с тежки емоционално–поведенчески отклонения.

15. Осигуряване на възможност за мобилност в организацията при инцидентни или циклично проявяващи се непредвидими кризи на ученици чрез временното им извеждане от учебния час или групата до овладяване на кризи.
Приоритетно направление IV
Подобряване  на  условията  за  повишаване  квалификацията  на  кадрите  чрез  обогатяване  както  на  тясно  професионалните,  така  и  на  широкоспектърните  компетентности свързани с тяхната дейност.

ЦЕЛИ:

1. Издигане на авторитета на педагогическите кадри и осигуряване на благоприятни условия за тяхното кариерно развитие.

2. Усъвършенстване на системата за квалификация на кадрите. Насърчаване към учене през целия живот.

3. Привеждане на изискванията към новите цели на образователната дейност.

4. Квалификация на педагогическите специалисти за ефективен подход към родителската общност и институциите за приобщаването им към целите на образователната работа и в интерес на учениците.

ДЕЙСТВИЯ:

1.    Създаване на възможност за повишаване на постигнатата професионално– квалификационна степен на всеки член на педагогическата колегия.

2.    Насърчаване на самоинициативата на кадрите за повишаване на квалификацията си.

3.    Обвързване на постигната професионално-квалификационна степен с допълнително материалното стимулиране предвидени във вътрешните правила за работна заплата.

4.    Усъвършенстване на системата за самооценка и оценка на труда с отчитане на всички фактори и условия на работа за осигуряване на обективно и справедливо допълнително материално стимулиране.

5.    Квалификация на педагогическите кадри с насоченост към новите функции на  Центъра за специална образователна подкрепа на ученици със СОП от модерен тип.

6.    Квалификация на педагогическите и административните кадри насочена към съвременните изисквания за електронизация на образователната и административната дейност.

7.    Ежегодно сформиране на Комисия за организиране и повишаване на професионалната квалификация на кадрите, която планира и периодично отчита своята работа.

8.    Ежегодно сформиране на Комисия за организиране и повишаване на професионалната квалификация на кадрите, която планира и периодично отчита своята работа.

9. Усъвършенстване на системата за квалификация в нейната въвеждаща, поддържаща и надграждаща функция. Насърчаване на кадрите към учене през целия живот.

10. Използване на разнообразни форми на квалификационна работа – практикум, тренинг, семинар, лектория, дискусия, участие в научна-практическа конференция,  интернет.

11. Участие в различни форми за квалификация организирани на регионални ниво.

12. Участие в национални програми, финансирани от бюджета на МОН и европейски програми, администрирани от МОН, относно учене през целия живот

13. Разширяване на достъпа до различните форми на професионална квалификация.

14. Квалификация на педагогическите специалисти насочена към използване на нови подходи, методи и иновативни практики за повишаване на ефективността на образователната работа и пълноценното личностно развитие на учениците.

15. Квалификация на педагогическите специалисти насочена към повишаване на качеството на професионалното образование на учениците.

16. Квалификация на педагогическите специалисти по въвеждането на нови учебни програми и нова учебна документация. Облекчаване на административния труд на педагога при водене на училищната документация – подготовка и попълване на готови бланки и изготвяне на примерни планове.

17. Квалификация насочена към използване на различни форми и начини за практическо прилагане на учебното съдържание и за подобряване качеството на възпитателната работа.

18. Квалификация насочена към повишаване на качеството на работата в екип и осигуряване на възможност за извличане на максимален ефект от всички гледни точки.

19. Оказване на методична помощ и подкрепа на млади и новопостъпили педагози за по–бързото им навлизане в спецификата на тяхната дейност.

20. Изготвянето на вътрешните нормативни актове на ЦСОП в съответствие с новите цели и изисквания на образователната работа.

21. Прилагане на ефективен педагогически контрол чрез засилване на вътрешната контролна дейност в ЦСОП по компетентност.

22. Подобряване качеството на предварителната подготовка и планиране на образователната дейност.

23. Повишаване качеството на оценяване. Надлежно попълване и адекватно актуализиране на индивидуални оценъчни карти на учениците от Координиращия екип. Квалификация на учителите за прилагане на нови форми за оценяване на знанията и уменията на учениците.

24. Въвеждане на електронната училищна документация.

25. Квалификация насочена към работа с ученици в риск от отпадане и с техните родители.

26. Квалификация насочена към повишаване на участието на родителите в цялостния работен процес и отзивчивостта им към съдействие при кризисни ситуации и ученици в риск.

27. Квалификация насочена към осигуряване на максимално съдействие на институциите и обществеността при решаване проблемите на учениците.
Приоритетно направление V
Усъвършенстване на физическата среда чрез осигуряване на още по-комфортни условия за труд и отдих
Ц Е Л И:
1. Подобряване на външната среда.

2. Подобряване на вътрешната среда

3. Съчетаване на естетизация и комфортност на средата с нейната достъпност и функционалност.

4. Подобряване на материално–техническата база с иновативни специални средства за обучение.

5. Поддържане на модерна ИКТ среда.

ДЕЙСТВИЯ:
1. Планиране и реализация на поддръжката на външната среда.

2. Подобряване на облика на ЦСОП.

3. Поддържане  на съоръженията за игра, спорт и отдих на учениците в съответствие с техните индивидуални особености и потребности.

4. Планиране на дейностите за подобряване на вътрешния интериор на ЦСОП и на работната среда.

5. Активно и творческо участие на всеки педагог в подобряването на интериора на работната среда(учебни стаи, кабинети,).

6. Външната и вътрешната среда да бъде с добър естетичен вид, да създава уют и комфорт за учениците, педагозите и персонала и да предполага работа при намалено ниво на стрес.

7. Изгражданите кабинети и съоръжения да бъдат достъпни за учениците със специални потребности и да облекчава труда на педагозите и обслужващия персонал.

8. Физическата среда да бъде функционална и да подпомага работата и обслужването на учениците.

9. Обогатяване на материално–техническата база с пособия и материали за работа съобразена с цялото многообразие от физически и ментални увреждания на учениците.

10. Въвеждане на иновативни интерактивни технически средства за обучение и обезпечаване на условия за тяхното дълготрайно съхранение и експлоатация.

11. Поддържане на изградената ИКТ структура за обезпечаване и повишаване на ефективността на образователния процес, на административната работа и за съхраняване и използване на електронното съдържание.

12. Поддръжка на безжичната инфраструктура (тип Wi–Fi) на територията на ЦСОП.

13. Поддръжка   и
усъвършенстване   на   комуникационната   инфраструктура
чрез обновяване и допълване на хардуера.

Приоритетно направление VI.

Опазване живота и здравето на учениците

ЦЕЛИ:

1. Адекватно здравно обслужване.

2.   Провеждане
на
дългосрочни
действия,
касаещи
здравното
образование, здравословния начин на живот и поведението при бедствия и аварии.

3. Безопасност на физическата среда.

4. Осигуряване на здравословно хранене на учениците.

5. Осигуряване на засилен контрол на хигиенните условия в ЦСОП.

6. Изграждане на  система за пропускателен контрол.

7. Превенция на противообществените прояви и проявите на насилие и тормоз над учениците.

ДЕЙСТВИЯ:
1. Ежегодно изготвяне на здравно – профилактични карти на учениците.

2. Незабавно отразяване на промени в здравния статус на учениците през учебната година чрез набиране на допълнителна медицинска информация.

3. Провеждане на редовен контрол за паразити и незабавна реакция на медицинския специалист и груповите ръководители за обезпаразитяването на учениците.

4. Незабавна реакция на медицинския специалист и педагогическите специалисти при инциденти, наранявания и емоционално–поведенчески кризи на учениците.

5. Ежегодно  сформиране  на  комисия  по  здравното  образование,  която
изготвя и реализира здравно-образователна програма.

6. Безопасност и изправност на всички съоръжения, до които имат достъп учениците.

7. Безопасни за здравето на учениците учебни пособия, материали и специални средства за обучение.

8. Строг контрол от страна на учители и специалисти при работа с учениците със СОП, които слагат в уста и поглъщат неядливи материали.

9. Постоянен надзор над учениците осигурен от дежурен  екип през междучасията, по време на отдих и в свободните режимни моменти.

10. Осигуряване на специализирана, здравословна храна на учениците

11. Възпитаване на устойчиви навици и умения за здравословно хранене. 

12. Качествена възпитателна работа с учениците за усвояване на правила за хигиена при хранене.

13. Хигиенизиране на помещенията и двора по стриктно спазван график и ползване на съответните хигиенни материали.

14. Осигуряване на непрекъснат строг контрол на дейността на персонала по хигиенизирането.

15. Възпитание на учениците в спазване на правила за опазване чистотата на работната и околната среда и изграждане на навици за чистота и ред.

16. Осигуряване на строг пропускателен режим за външни лица 

17. Изграждане на  техническите съоръжения за осигуряването на охранителната дейност и видеонаблюдението в ЦСОП.

18. Отговорност и своевременно сигнализиране от дежурните педагози и персонала по поддръжката за нередности .

19. Ежегодно сформиране на Комисия по оценка на риска и регистрирането на прояви на тормоз между учениците, която планира и периодично отчита дейността си.

20. Сформиране на училищен координационен съвет за справяне с училищния тормоз между учениците, който работи по предварително изготвен план.

21. Активно съдействия на всеки педагог чрез навременно подаване на сигнали до Комисията по оценка на риска и регистрирането на прояви на тормоз между учениците или до Координационния съвет за справяне с училищния тормоз при установяване на нарушения.

22. При установяване на училищен тормоз на ученици незабвно се задейства разработената Процедура във връзка с Координационния механизъм за взаимодействие при работа в случаи на деца жертва или в риск от насилие и за взаимодействие при кризисна интервенция.

23. Незабавно задействане на процедура „дете в риск“ при сигнали за домашен тормоз и насилие над учениците.

24. Ежегодно сформиране на училищна комисия за защита при бедствия, аварии, катастрофи и пожари, която планира и периодично отчита дейността си.

25. Комисията изпълнява графици за обучение на учениците за действия при бедствия, аварии, катастрофи и пожари и др. бедствия.

26. Провеждане на обучение за учениците по безопасност на движението от груповите ръководители в учебните часове.

Приоритетно направление VІI.

Тясно сътрудничество и съвместна работа с родителската общност.

Ц Е Л И:
1. Конструктивна комуникация с родителите и установяване на прецизна система от взаимовръзки и обратна информация относно състоянието, поведението и развитието на учениците.

2. Еднопосочност в изискванията към учениците.

3. Взаимно зачитане на авторитетите.

4. Действия за насърчаване на активността на родителите към съвместна дейност  с Координиращия екип при решаване на проблемите на техните деца.

ДЕЙСТВИЯ:

1. Активен обмен на информация чрез родителски срещи; индивидуални консултации; консултативни екипни заседания; писмена връзка с родителите; мероприятия с участие на родителите и др.

2. Оказване на съдействие на родителите от страна на Координиращия екип за по- пълно опознаване особеностите на детето, тяхното приемане, споделяне на емоциите, чувствата, мислите свързани с детето със СОП.

3. Насочване на родителите към поведение на игнориране на поучителните и критични забележки за сметка на поощряваното и подкрепящо поведение;

4. Насочване на родителите към отделяне на време за разговори, обяснения и изслушване на детето в спокойна атмосфера.

5. Даване на ясни инструкции как да се работи в къщи , писмена връзка за домашни работи от учители и специалисти;

6. Даване на препоръки на родителите от училищните екипи за необходимостта от консултации с медицински и други специалисти извън училището.

7. Координиращия екип периодично и своевременно да предоставя информация на родителите за:-  успеха и развитието на учениците в образователно-възпитателния процес;

-  спазването на дисциплината в ЦСОП;

-  уменията на ученика за общуване с учениците и учителите;

-  интегрирането им в образователната среда;

-  посещаемостта на учебните занятия от учениците;

-  отсъствията на ученика от учебни часове,

-  възможностите и формите за допълнителна подкрепа на ученика с оглед максимално развитие на заложбите му, както и за възможностите за оказване на

 педагогическа и психологическа подкрепа от специалист, когато това се налага;

8.  Активен обмен на информация чрез родителски срещи; индивидуални консултации; консултативни екипни заседания; писмена връзка с родителите; мероприятия с участие на родителите и др.

9. Оказване на съдействие на родителите от страна на Координиращия екип за по- пълно опознаване особеностите на детето, тяхното приемане, споделяне на емоциите, чувствата, мислите свързани с детето със СОП.

10. Организиране на съвместни мероприятия с родителите и учениците.

11. Провеждане на разяснителна работа сред родителската общност относно действащите нормативни актове в системата на предучилищното и училищното образование.

12. Провеждане на разяснителна работа сред родителите относно нормативните изисквания и необходимите действия при отсъстване на ученика от училище.

13. Активни действия на груповия ръководител за установяване на връзка с родителя при отсъствие на ученика по неизяснени причини.

14. Писмено уведомяване на Дирекциите „Социално подпомагане“ и отделите „Закрила на детето“ към тях при отказ на родителя да вземе мерки за безпричинните отсъствия на ученика.

15. Насочване на родителите към спазване на изисквания към ученика, адекватни на тези предявявани към ученика в ЦСОП.

16. Зачитане на авторитета на педагога.

17. Зачитане на авторитета на родителя.

18. Даване на личен пример от родителя и педагога с речевото, емоционално, когнитивно и социално поведение в духа на гражданското образование.

19. Провеждане на екипни заседания с осигурено присъствие на родителите при тежки емоционално-поведенчески прояви, кризи или здравословни проблеми на учениците.

20. Изискване към родителите своевременно да представят необходимата медицинска документация при настъпили промени в здравословното състояние на учениците с цел адекватна на тях реакция на училищните екипи и медицинския специалист.

21.  Търсене на активно родителско съдействие при случаи на ученици преживяващи болезнено временното откъсване от семейната среда и изпадащи в агресивни, авто агресивни състояния и емоционални кризи.

22.Предоставяне на възможност на родителя да съдейства при обслужването на ученика, при нужда от по–специални грижи.

22. Предоставяне на възможност на родителите за активно съдействие при установяване на партньорства с различни институции и бизнеса за осигуряване на методична, финансова и друга подкрепа.

23.  Предоставяне на възможност на родителите да дават предложения за развитие на ЦСОП и подобряване на условията в него.

Приоритетно направление VIІI.

Сътрудничество и съвместна работа с други ЦСОП, училища и институции и

разработване на съвместни стратегии за координирана дейност.

Ц Е Л И:
1. Сътрудничество с други институции работещи с деца със СОП, висшите училища,  др. за повишаване на качеството и ефективността на образователната дейност.

2. Сътрудничество с ДАЗД, с органите на МВР  при случаи на противообществени прояви на ученици, прояви на агресия и домашно насилие.

3. Сътрудничество с училища с които работи ЦСОП и изготвяне на проекти за съвместна дейност.

4. Осъществяване на партньорства с бизнеса за оказване на материална, финансова и друга подкрепа за подобряване на условията за учениците в ЦСОП.

ДЕЙСТВИЯ:

1. Обмен на информация, педагогически опит, методологии, иновативни практики и подходи с институции ангажирани с проблемите на деца със СОП.

2. Организиране на курсове и обучения за повишаване на квалификацията на педагогическия състав .

3. Търсене на активно съдействие на ДАЗД, Дирекциите «Социално подпомагане», отделите за «Закрила на детето», и други органи при случаи на агресия и насилие над и между ученици, както и при безпричинни отсъствия.

4. Разработване на планове за съвместна работа с училищата, в които са записани учениците със СОП, за които се предоставя допълнителна подкрепа в ЦСОП

5. Сключване на договори с фирми за доставка на хранителни продукти, учебно оборудване, консумативи, хигиенни и др. материали.

6. Сключване на договори по поддръжка на ИКТ средата.

7. Осъществяване на контакти с БЧК и представители на бизнеса за осъществяване на дарителска дейност в полза на ЦСОП.

Приоритетно направление ІХ.

Участие в Национални програми и Проекти. Участие в проекти по програма  Еразъм + 

ЦЕЛИ:
1. Участие на в Национални програми обявени от МОН и покриващи потребности на ЦСОП

2. Участие в проекти по програма „Еразъм +“ с цел сътрудничество и обмен на добри         европейски практики.

3. Развитие на конкурентно-способността на ЦСОП.

ДЕЙСТВИЯ:
1. Участие в проекти на МОН финансирани по ОП „НОИР“ и съфинансиран от ЕИСФ.

2. Участие в Национални програми на МОН:

· „Оптимизация на училищната мрежа“
· „Осигуряване на съвременна образователна среда“
· „Достъпно и сигурно училище“ 
· ИСУН „ Училищна STEM среда“

· ПУДОС „ Здраве от природата за специалните деца“

3. Проект  Еразъм+ „Повишаване на компетенциите на учителите в Център за специална образователна подкрепа- Габрово“ – 2022-1-BG-KA122-VET-000079288 – успешно изпълнен.

4. Проект „ Еразъм+“По- добро приобщаващо образование чрез технологии“ – 2024-1-BG01-KA122-SCH-000220203 – в процес на изпълнение.
5. Кандидатстване за присъждане на „Еразъм“ акредитация, програма „ Еразъм+“ Ключова дейност 1 „Образователна мобилност за граждани“.

6. Утвърждаване на ЦСОП като водеща образователна институция за работа с ученици със СОП и по отношение на модернизация на материалната база.

7. Утвърждаване на ЦСОП като водеща образователна институция за работа с ученици със СОП и по отношение на квалификацията на кадрите.

8. Утвърждаване на ЦСОП като водеща образователна институция за работа с ученици със СОП и по отношение качеството на предлаганото обучение и грижи за учениците.

ФИНАНСИРАНЕ:
             Въвеждането на делегиран бюджет, като модел на финансиране и управление на финансовите ресурси в системата на предучилищното и училищното образование, е водеща стъпка за финансовото обезпечаване на дейностите в нашия ЦСОП. Финансовите ресурси ще бъдат насочени към постигане на целите на образователната политика. През четиригодишния период по изпълнение на стратегията ще разчитаме на поетапното увеличение на средствата за образование. Увеличението на финансовите средства вероятно ще бъде съпроводено с усилване на фокуса върху резултатите и подобряване на ефективността за използване на ресурсите и обвързване финансирането на ЦСОП с постигането на целите и задачите за качествено образование, с включване на повече фактори, определящи различия в разходите на един ученик, във формулата за разпределение на средствата, включване на елементи като качество на обучението, посещаемост и брой на завършилите ученици, в модела на разпределение на средствата в системата.

             Извън единните разходни стандарти можем да разчитаме на:

· средствата по Национални програми за развитие на образованието;

· финансиране и съфинансиране със средства на Европейския съюз.

· всички други целеви средства, за които има отделно регламентиран ред и условия за разпределение.

             Увеличението на приходите ни ще се реализира от кандидатстването ни по различни проекти. Заплащането на труда на учителите и служителите в училището ще се извършва съгласно Вътрешните правила за организация на работната заплата в ЦСОП.

             Нашите усилия ще бъдат насочени към:

· Подобряване на механизмите за контрол, отчетност и отговорност при управлението на финансовите ресурси на ниво ЦСОП.

· Повишаване на капацитета ни за оползотворяване на средства от Европейския съюз. Ефективно и прозрачно използване на средствата по национални и европейски програми, което означава усвояване на ресурсите по предназначение, за добре планирани проекти с истинска европейска добавена стойност и по-добро постигане на целите като цяло.

· ЦСОП оперативно ще управлява ресурсите си въз основа на тази 4-годишна стратегия за развитие (с права, делегирани му от държавата в областта на бюджета, човешките ресурси и разпореждането с МТБ), и ще извършва вътрешна оценка на приноса на всеки учител и на резултатите, постигнати от учениците.

· Настоящата Стратегия за развитие на ЦСОП - гр. Габрово, е изготвена в съответствие и се основава на приоритетите, целите и стандартите, както и на общоприетите ценности и идеи, заложени в следните референтни документи:

1. Стратегия за образователна интеграция на децата и учениците от етническите малцинства.

2. Национална програма за интеграция на деца със специални образователни потребности.

3. Конвенция на ООН за правата на детето.

4. Закон за закрила на детето

5. Национална стратегия за въвеждане на ИКТ в училищата.

6. Национална програма за развитие на физическото възпитание и спорта.

7. В унисон с посочените документи в центъра на образователно - възпитателния процес се поставя ученика с неговите заложби, интереси и потребности, с постоянна грижа за живота и здравето му.

